LATVIJAS REPUBLIKAS MINISTRU KABINETS

2021 . gada Noteikumi Nr.\_\_\_

Rīgā (prot. Nr. .§)

**Grozījumi Ministru kabineta 2019. gada 25. jūnija noteikumos Nr. 275 “Valsts pārbaudījumu informācijas sistēmas noteikumi”**

*Izdoti saskaņā ar Izglītības likuma*

*35.1 panta sesto daļu*

Izdarīt Ministru kabineta 2019. gada 25. jūnija noteikumos Nr. 275 “Valsts pārbaudījumu informācijas sistēmas noteikumi” (Latvijas Vēstnesis 2019, 129. Nr.) šādus grozījumus:

1. Izteikt 4. punktu šādā redakcijā:

“4. Lai nodrošinātu valsts pārbaudījumu norisi vispārējās izglītības programmās un vispārizglītojošajos mācību priekšmetos profesionālās izglītības programmās (turpmāk – pārbaudījumi), valsts valodas prasmes pārbaudījumiem (turpmāk – valsts valodas prasmes pārbaude) un oficiālo statistiku, pēc informācijas sistēmas izveidošanas tās pārzinis uztur atbilstošu elektronisko vidi:

4.1. informācijas uzkrāšanai par pārbaudījumiem;

4.2. informācijas apmaiņai ar Valsts izglītības informācijas sistēmu;

4.3. oficiālās statistiskās informācijas operatīvai iegūšanai un apkopošanai;

4.4. izglītības kvalitātes monitoringam;

4.5. valsts valodas prasmes pārbaudes elektroniskai norisei. ”

2. Papildināt noteikumus ar 11.1, 11.2 , 11.3 , 11.4 , 11.5 , 11.6 , 11.7 un 11.8 punktu šādā redakcijā:

“11.1 Informācijas sistēmā ieraksta:

11.11. informāciju par vietām, kurās kārto valsts valodas prasmes pārbaudi;

11.12. informāciju par pārbaudījumu kārtošanas laikiem;

11.13. ierobežotas pieejamības informāciju par personām, kuras piesakās valsts valodas prasmes pārbaudei un kuras kārto valsts valodas prasmes pārbaudi;

11.14. ierobežotas pieejamības informāciju par personām, kuras nodrošina valsts valodas prasmes pārbaudi;

11.15. valsts valodas prasmes pārbaudes programmu un valodas prasmes pārbaudes uzdevumus;

11.16. valsts valodas prasmes pārbaudē katrā uzdevumā sniegtās atbildes un vērtējumus atbilstoši katram valsts valodas prasmes kārtotājam;

11.17. valsts valodas prasmes pārbaudes norises audioierakstus un videoierakstus;

11.18. informāciju par dokumentiem, kas apliecina valsts valodas prasmi par laika periodu no 1991. gada 1. janvāra (izņemot informāciju par pamatizglītības un vispārējās izglītības sertifikātiem), un elektroniski izdotos dokumentus par valsts valodas prasmes pārbaudījumu nokārtošanu.

11.2 Ja persona iesniedz iesniegumu par valsts valodas prasmes pārbaudi elektroniski, izmantojot attiecīgo e-pakalpojumu pakalpojumu Vienotajā valsts un pašvaldību pakalpojumu portālā www.latvija.lv (turpmāk – pakalpojumu portāls [www.latvija.lv](http://www.latvija.lv)), tad dati par personu informācijas sistēmā tiek iekļauti automātiski, citos gadījumos informācijas sistēmā datus ievada centra nodarbinātais.

11.3 Par personām, kas minētas šo noteikumu 11.13. apakšpunktā, informācijas sistēmā iekļauj iesniegumā par valsts valodas prasmes kārtošanu norādītās ziņas, šo noteikumu 11.16., 11.17. un 11.18. apakšpunktā minēto informāciju, informāciju par to, vai persona ir ieradusies uz valsts valodas prasmes pārbaudi un par valsts valodas prasmes pārbaudē konstatētajiem pārkāpumiem.

11.4 Par personām, kas minētas šo noteikumu 11.14. apakšpunktā, informācijas sistēmā iekļauj personas vārdu (vārdus), uzvārdu, personas kodu un amatu.

11.5 Šo noteikumu 11.15. apakšpunktā (pirms valsts valodas prasmes pārbaudes sākuma), 11.16., 11.17. un 11.18. apakšpunktā minētā informācija ir ierobežotas pieejamības informācija, un tā ir pieejama normatīvajos aktos noteiktajos gadījumos.

11.6 Šo noteikumu 11. punktā minēto informāciju aktualizē centrs (izņemot sniegtās atbildes, ja pārbaudījumu kārto elektroniski, kur šo informāciju ievada valsts valodas prasmes pārbaudes kārtotājs) nekavējoties pēc attiecīgās informācijas rašanās.

11.7 Informācijas sistēma tiešsaistes režīmā no Fizisko personu reģistra iegūst un saglabā personas vārdu (vārdus), uzvārdu, personas kodu, dzimšanas datumu, deklarēto, reģistrēto vai norādīto dzīves vietas adresi.

11.8 Šo noteikumu 11.18. apakšpunktā minētā informācija, sākot ar 2023. gada 1. janvāri ir pieejama valsts valodas prasmes pārbaudījuma kārtotājam, izmantojot attiecīgu e-pakalpojumu.”

3. Izteikt 15. punktu šādā redakcijā:

“15. Informācijas sistēmas turētājs informācijas sistēmas lietotāja tiesības atbilstoši normatīvajos aktos noteiktajām funkcijām un nepieciešamās informācijas apjomam, pamatojoties uz rakstveida pieprasījumu vai iesniegumu valsts valodas prasmes pārbaudes kārtošanai, piešķir:

15.1. pašvaldību atbildīgajām amatpersonām;

15.2. izglītības iestāžu atbildīgajām amatpersonām;

15.3. ministrijas un tās padotībā esošo valsts pārvaldes iestāžu atbildīgajām amatpersonām;

15.4. pārbaudījumu un valsts valodas prasmes pārbaudes kārtotājiem, ja pārbaudījumu kārtošana notiek elektroniski;

15.5. citām personām, atbilstoši normatīvajos aktos noteiktajam.”

4. Papildināt noteikumus ar 17.1 punktu šādā redakcijā:

“17.1 Pārbaudījumu un valsts valodas prasmes pārbaudes kārtotājiem informācijas sistēmas lietotāja tiesības piešķir automātiski.”

5. Izteikt 19. punktu šādā redakcijā:

“19. Ja nepieciešams mainīt vai anulēt informācijas sistēmas lietotāja tiesības, šo noteikumu 15. punktā (izņemot 15.4. apakšpunktā minētās personas) minētās institūcijas triju darbdienu laikā iesniedz informācijas sistēmas turētājam pieprasījumu par informācijas sistēmas lietotāja tiesību maiņu vai anulēšanu.”

6. Izteikt 21., 22 un 23. punktu šādā redakcijā:

“21. Informācijas sistēma gadu pēc pārbaudījuma norises beigām automātiski pārvieto uz informācijas sistēmas arhīva datubāzi šo noteikumu 5.2.3., 5.2.5., 5.2.6., 5.5.1., 5.5.2., 5.5.9., 11.11., 11.12., 11.13. un 11.14. apakšpunktā minēto informāciju.”

22. Informācijas sistēmas aktuālajā datubāzē šo noteikumu 5.3. un 11.18. apakšpunktā minēto informāciju par izsniegto sertifikātu vai valsts valodas prasmi apliecinošu dokumentu un tā saņēmēju glabā 75 gadus.”

23. Informācijas sistēma šo noteikumu 5.1., 5.2.1., 5.2.2., 5.4., 5.5.3., 5.5.4., 5.5.5., 5.5.6., 5.5.7., 5.5.8., 5.5.10., 11.16.  un 11.17. apakšpunktā minēto informāciju automātiski dzēš no aktuālās datubāzes gadu pēc pārbaudījuma norises beigām.”

7. Papildināt noteikumus ar 23.1 punktu šādā redakcijā:

“23.1 Šo noteikumu 11.15. apakšpunktā minēto informāciju aktuālajā datubāzē glabā vismaz 10 gadus, un pēc pārbaudījumu norises beigām tā ir publiski pieejama.”

8. Papildināt noteikumus ar 25. un 26. punktu šādā redakcijā:

“25. Grozījumi šo noteikumu 4., 15., 19., 21., 22., 23. punktā un noteikumu 11.1, 11.2, 11.3, 11.4, 11.5, 11.6, 11.8 un 17.1 punkts stājas spēkā 2022. gada 1. janvārī.”

26. Noteikumu 11.7 punkts stājas spēkā 2023. gada 1. janvārī.”

Ministru prezidents A. K. Kariņš

Izglītības un zinātnes ministre A.Muižniece

Iesniedzējs:

Izglītības un zinātnes ministre A.Muižniece

Vīza:

Valsts sekretārs J. Volberts